དམིགས་ལ། དབུས་སུ་བཾ་ཡིག་སྔགས་ཕྲེང་གཡོན་སྐོར་
དུ་བཀོད་པ་ལ་དམིགས་ལ། སྟེང་འོག་གི་རླུང་ཁ་སྦྱར་ནས་ཡིད་ཀྱིས་བཟླས་པ་ཅི་རིགས་དང༌། ཐ་ནའང་གསུམ་བྱའོ། །ཕྱིས་གོམས་ནས་ཅི་མང་ལ་བསླབ་བོ། །དྲོད་དང་བདེ་བ་སྐྱེ་ཞིང་འཕར་གཡོ་དྲག་ཏུ་བྱུང་ཡང་རིམ་གྱིས
ཟླ གློད་དོ། །མི་རྟོག་འདོད་ན་ལྟེ་བར་བསྒོམ། འདི་ལ་སེམས་ཟིན་པས་དུ་བ་ལ་སོགས་པའི་རྟགས་རྣམས་འབྱུང་ཞིང༌། ཟུང་འཇུག་ཏུ་གསལ་བར་འདོད་ན་སྙིང་གར་བསྒོམ། འདི་ལ་འགོག་པའི་བཟླས་པ་ཞེས་ཀྱང་ཟེར། ཡང་ན་
ཡིད་ཀྱི་བཟླས་པ་མི་བྱེད་པར་ཆོས་འབྱུང་གི་མདུན་རྒྱབ་སྤངས་པའི་གྲྭ་བཞིར་དགའ་བ་འཁྱིལ་པ་བཞི་གཡོན་དུ་འཁོར་བ་ལ་དམིགས་པ་གཏད་དེ་རླུང་ཁ་སྦྱར་བསྒོམ་པ་ཡང་རྫོགས་རིམ་བསྒོམ་ཚུལ་ཡིན་ལ། ཡང་བདེ་བ་སྐྱེ་བར་
འདོད་ན། ལྟེ་བར་བཾ་ཡིག་ལས་དགའ་བ་འཁྱིལ་པ་གཅིག་ཆད་ནས་གསང་གནས་སུ་གཡོན་དུ་འཁོར་བ་ལ་དམིགས་པ་བཟུང༌། མི་རྟོག་པ་འདོད་ན་བཾ་ཡིག་ལས་འཕྲོས་སམ་མ་འཕྲོས་ཀྱང་རུང་སྟེ། མཛོད་སྤུར་དགའ་བ་འཁྱིལ་
141

པ་གཡོན་དུ་འཁོར་བ་ལ་སེམས་གཏད་ཅིང༌། ཟུང་འཇུག་འདོད་ན་དེ་གཉིས་བཾ་ཡིག་ལ་བསྟིམས་ཞེས་གསུངས་སོ། །དེ་ལྟ་བུའི་བསྐྱེད་རིམ་བཟླས་པ་དང་བཅས་པ་དེ་ལ་ཡབ་ཀྱི་ལམ་རྒྱས་པའི་བསྐྱེད་རྫོགས་ཐམས་ཅད་ཚང་
ཞིང༌། དེ་ཡང་དབང་བཞི་ལུས་སྒྲིགས་སུ་འདུ་བ་ཡིན་ཏེ། དེ་ཡང་བསྐྱེད་རིམ་རྒྱས་པའི་སྔར་ཡང་སྨོས་ལ། ཞིབ་པར་ནི་ལམ་རྒྱས་པའི་ཆོས་འབྱུང་གཞལ་ཡས་ཁང་དང་བཅས་པ་འདིར་ཆོས་འབྱུང་ཉིས་བརྩེགས་སོ། །དེའི་
ནང་གི་ཟླ་བ་ནི་ཐབས་རིག་པ་བྱང་ཆུབ་ཀྱི་སེམས་ཏེ། བཅོམ་ལྡན་འདས་ནས་རྡོ་རྗེ་སེམས་དཔའི་བར་གྱི་དཔའ་བོ་ཉེར་ལྔ། བཾ་ཡིག་སྔགས་ཕྲེང་དང་བཅས་པ་ལ་རྣལ་འབྱོར་མ་སོ་བདུན་ཚང་བར་སྔར་བཤད་ཟིན་པ་ལྟར་རོ། །ངག་
བཟླས་དམིགས་པ་དང་བཅས་པ་ནི་སྔགས་མཆོད། ལྷ་བདེ་ཆེན་གྱི་ངོ་བོར་གསལ་བཏབ་པར་གྱུར་ཏེ། གལ་ཏེ་དངོས་གྲུབ་མཆོག་འདོད་ན། །ཞེས་སོགས་ལྟར་རོ། །དེ་ནི་བུམ་དབང་གི་ལམ་ཡིན་ནོ། །གསང་དབང་ནི་ཡབ་ཀྱི་ཚི
ལམ་རྒྱས་པའི་སྐབས་སུ་འཁོར་ལོ་ལྔ་ལ་རྟེན་དཀྱིལ་འཁོར་བཞི་ལ་གནད་དུ་བསྣུན་པ་ཡིན་ལ། དེ་འདིར་མ་ཚང་སྟེ། རྒྱས་པའི་གསང་གནས་ཀྱི་འཁོར་ལོ་གྲུ་གསུམ་ནི་འདིའི་ཆོས་འབྱུང་ཕྱི་མ། རྒྱས་པའི་ལྟེ་བ་སྤྲུལ་འཁོར་རྩ
མདུང་གྲུ་གསུམ་འདུས་པའི་བདག་ཉིད་ཅན་དེ་འདིར་ཆོས་འབྱུང་ནང་མ། རྒྱས་པའི་སྙིང་ག་ཆོས་ཀྱི་འཁོར་ལོ་ཟླ་བའི་དཀྱིལ་འཁོར། རྒྱས་པའི་མགྲིན་པ་ལོངས་སྤྱོད་ཀྱི་འཁོར་ལོ་ཡ་ར་ལ་ཝ་ལ་སོགས་གནས་པ་སྟེ། འདིར་དེ
མཁའ་སྤྱོད་ཆོས་སྐོར་

།རྣམས་འདུས་པའི་བདག་ཉིད་བཻ་ཡིག་གོ །རྒྱས་པའི་སྤྱི་བོ་བདེ་ཆེན་ཨཱ་ལི་ཀཱ་ལིར་གནས་པ་ཡིན་ནོ། །དེ་ལྟ་བུ་གསལ་བཏབ་ནས་རླུང་ཁ་སྦྱར་ནས་ཡིད་བཟླས་བྱས་པས་རྟེན་དཀྱིལ་འཁོར་བཞི་ལ་གནད་
དུ་བསྣུན་པར་འགྱུར་ཏེ། ཆོས་འབྱུང་གི་རྩའི་དཀྱིལ་འཁོར་བཾ་ཡིག་སྔགས་ཕྲེང་བཅས་པ་དང་རྩ་ཡི་གེའི་དཀྱིལ་འཁོར་དང༌། ཟླ་བ་ཁམས་བདུད་རྩིའི་དཀྱིལ་འཁོར། རླུང་ལ་གནད་དུ་བསྣུན་པ་སྙིང་པོ་རླུང་གི་དཀྱིལ་འཁོར་ཡིན་
ནོ། །དེའི་ཚེ་ཉམས་ཅི་སྐྱེས་བྱུང་རྒྱལ་དུ་སྐྱོངས། དེ་དག་ནི་གསང་དབང་གི་ལམ་ཡིན་ནོ། །སྔར་གྱི་ཆོས་འབྱུང་ཉིས་བརྩེགས་སོགས་གསང་གནས་སུ་ཕབ་པའི་དམིགས་པ་དེ་ཉིད་ཀྱི་ཚེ།ྃགྲྭ་བཞིར་དགའ་བ་འཁྱིལ་པ་ཟུར་མེད་
་ པ་བཞི་གཡོན་སྐོར་དུ་བསྒོམས་ཏེ་རླུང་ཁ་སྦྱར་རོ། །ཐུན་འཇོག་ན་ལྟེ་བར་སྤོས་ལ་བཞག་གོ །དེ་ཡང་ལམ་རྒྱས་པའི་ཚེ་ཤེས་རབ་ཡེ་ཤེས་དགའ་བ་བཞིར་ཉམས་སུ་ལེན་པ་ཡིན་ལ། དེ་འདིའི་དགའ་བ་འཁྱིལ་བ་བཞི་གཡོན་དུ་ཚི
འཁོར་བས་བདེ་བ་སྐྱེ་བ་ཉིད་ལ་ཚང་ཞིང༌། དགའ་བའི་དགའ་བ་སོགས་བཅུ་དྲུག་ནི་དགའ་བ་འཁྱིལ་པ་རེ་རེ་ལ་ཡང་འཁྱིལ་ཆུང་བཞི་བཞི་ཡོད་པས་མཚོན་ཞིང༌། ཟུར་མེད་པ་ནི་རྣམ་རྟོག་གི་གྲྭ་ཟུར་མེད་པའོ། །དེས་ནི་ཤེས་རབ་
ཡེ་ཤེས་ཀྱི་ལམ་ཡིན་ནོ། །དམིགས་པ་དེས་བདེ་བར་བརྒྱལ་བ་སོགས་བྱུང་ན། དམིགས་པ་ཅུང་ཟད་གློད་ལ་བསྒོམ་མོ། །དབང་བཞི་པའི་དམིགས་པ་ལ། བུམ་དབང་སོགས་དབང་དང་པོ་གསུམ་གྱི་ཁྱབ་བྱེད་དུ་འགྲོ་བ་གསུམ་

དང་། དབང་བཞི་པ་དངོས་དང་བཞི་ལས། དང་པོ་བུམ་དབང་གི་ཁྱབ་བྱེད་དུ་འགྲོ་བ་ནི། རང་གི་དཔྲལ་བའི་དབྱིངས་སུ་དགའ་བ་འཁྱིལ་པའམ། ཆོས་འབྱུང་དམར་པོ། ཡང་ན་ཐིག་ལེ་སྐྱ་ཧྲིལ་བ་གཅིག་གང་རུང་
ངམ། རེས་མོས་ཀྱིས་བསྒོམས་ནས་སེམས་གཏད་པས་མི་རྟོག་པའི་ཏིང་ངེ་འཛིན་དཔག་ཏུ་མེད་པ་སྐྱེ་བས་ཉམས་བྱུང་རྒྱལ་དུ་བསྐྱང་ངོ༌། །དེ་ནི་དང་པོ་དེ་ཉིད་ཡིན་ནོ། །གཉིས་པ་ནི། རང་གི་སྤྱི་བོ་ནས་ལྟེ་བའི་བར་དུ་རྩ་དབུ་མ་
གྲོ་སོག་ཙམ་བསྒོམས་པའི་ཡར་སྣ་ཧཾ་ཡིག་འཁྱོགས་པོ་མགོ་ཐུར་བསྟན། མས་སྣ་ལྟེ་དབུས་སུ་བཾ་བསྒོམ། འོག་སྒོ་འབྱེད་འཛུམ་བྱས་པས། བཤང་སྒོའི་རླུང་གིས་སུམ་མདོའི་མེ་སྦར་ལྟེ་བའི་བཾ་ལ་མཆོད་པས་བཾ་ལས་མེ་སྦར་
དབུ་མ་ནས་སོང༌། སྤྱི་བོའི་ཧཾ་ལ་རེག་པས་བདུད་རྩི་བབས། བཾ་ལ་ཕོག་པའི་འབར་འཛག་ལ་སེམས་གཏད་ལ་རླུང་ཁ་སྦྱར་དུ་འཛིན་པའོ། །གསུམ་པའི་ལམ་ནི་རྩ་དབུ་མ་སྔར་ལྟར་ལས་མས་སྣ་གསང་གནས་སུ་བསྒོམ། སྤྱི་
བོའི་ཧཾ་ལས་བདུད་རྩི་བ་ཐག་ལྟར་ན་ར་ར་བྱུང་ནས། གསང་གནས་ནས་ཕྱིར་སོར་བཞི་ཙམ་འཐོན་པར་བསམས་ལ་རླུང་ཁ་སྦྱར་བཟུང་ངོ་། །བྱང་ཆུབ་སེམས་ཀྱི་རྒྱུན་མ་ཆད་པ་དང༌། ཐུན་འཇོག་ཚེ་ནང་དུ་སྡུད་པ་གནད་ཡིན་
ནོ། །དབང་བཞི་པ་དངོས་ནི། དེ་ལྟར་བསྒོམས་པས་བདེ་སྟོང་གི་ཉམས་བསམ་གྱིས་མི་ཁྱབ་པ་སྐྱེ་བས་མ་བརྗེང་པར་རྒྱུན་སྐྱོངས། འཛག་ལ་ཁང་དུ་གྱུར་པའི་ཚེ་ནི། ཕྱིར་འཐོན་པའི་སོར་གསུམ་པོ་ནས། ནང་དུ་གཅིག་གམ་
མཁའ་སྤྱོད་ཆོས་སྐོར་

209
আ
།དབང་བཞི་པའི་ལྟ་བ་སྐྱོན་མེད་
།གཉིས་སམ། ས་སམ། གསུམ་ཀ་སོགས་ཅི་རིགས་པར་ནང་དུ་དྲངས་པར་བསྒོམས་ལ། དེ་ལས་སྐྱེ་བའི་ཉམས་རྒྱུན་རིང་དུ་བསྒོམ་པ་ནི་དབང་བཞི་པ་དངོས་ཀྱི་ལམ་ཡིན་ནོ། །དབང་བཞི་པའི་
བསམ་མི་ཁྱབ་ཀྱི་རྣལ་འབྱོར་སོགས་ལྷག་མ་རྣམས་མི་དགོས་པས་མ་བྱས་ཀྱང་རུང་ངོ་གསུངས། དབང་བཞི་ལུས་སྒྲིགས་ཀྱི་ཉམས་ལེན་རྒྱས་པ་འདི་ལྟ་བུ་རྣལ་འབྱོར་བཅུ་གཅིག་གི་དཀྱུས་གཞན་དུ་བཀོད་པ་མེད་
སྐྱེས་ན།
ཅིང༌། འདི་ལ་རྗེ་བཙུན་ཆེན་པོའི་ཤོག་དྲིལ་གཅིག་དང༌། རྗེ་རྡོ་རྗེ་འཆང་གི་ཤོག་དྲིལ་གཉིས་ཏེ་ཤིན་ཏུ་ཟབ་པའི་ཤོག་དྲིལ་ཁྱད་པར་ཅན་གསུམ་ཡོད་ཅེས་གསུངས་ལ། འདི་དག་ནི་ཤིན་ཏུ་ཟབ་ཅིང་དཀོན་པའི་ཞལ་ཤེས་ཁྱད་པར་
ཅན་ཡིན་ནོ། །རྣལ་འབྱོར་བཅུ་གཅིག་གི་སྤྱི་ཙམ་གྱི་དབང་བཞི་ལུས་སྒྲིགས་ཀྱི་ཞལ་ཤེས་ནི། རང་རྗེ་བཙུན་མར་བསྒོམ་པ་བུམ་པའི་དབང་གི་ལམ། ཆོས་འབྱུང་གཉིས་ཟླ་བ་སྔགས་ཕྲེང་བཾ་ཡིག་ལ་སྔར་བཤད་པ་ལྟར་འཁོར་ལོ་
ལྔ་ཚང་བ་གསང་དབང་གི་ལམ། གསང་གནས་ཀྱི་དགའ་བ་འཁྱིལ་པ་ལ་སེམས་གཏད་པ་དབང་གསུམ་པའི་ལམ། དེ་རྣམས་བདེ་སྟོང་ཟུང་འཇུག་ཏུ་སེམས་གཏད་པ་དབང་བཞི་པའི་ལམ་ཡིན་ནོ། །བཅུ་པ་བསམ་མི་ཁྱབ་པའི་
རྣལ་འབྱོར་ནི། གཞུང་དུ། དེ་ནས་བཾ་ཡིག་གི་འོད་ཟེར་གྱིས་ས་གསུམ་དང༌། ལུས་དང་ཡི་གེའི་རིམ་གྱིས་བསམ་གྱིས་མི་ཁྱབ་པ་ལ་གཞུག་པ་སྔོན་དུ་འགྲོ་བས་དེ་ཁོ་ན་ཉིད་བསྒོམ་པར་བྱའོ་ཞེས་གསུངས་པའི་དོན། ས་ཆེན་
145

མཁའ་སྤྱོད་ཆོས་སྐོར་
གྱིས་བཀྲལ་བ་ལྟར་རང་གི་སྙིང་གའི་སྔགས་ཕྲེང་ལས་འོད་འཕྲོས། ཁམས་གསུམ་འོད་ཟེར་གྱིས་གང་། ཁམས་གསུམ་འོད་ཟེར་སྔོ་དམར་དཀར་གྱི་རྣམ་པས་ལུས་ཀྱི་སྟོད་སྨད་བར་གསུམ་ནས་ཐིམ། དེ་ལ་གཟུགས་མེད་ཁམས་
ལུས་ཀྱི་སྟོད་ཀྱི་ཆ་ལ་ཐིམ། འདོད་ཁམས་སྨད་ཀྱི་ཆ་ལ། གཟུགས་ཁམས་བར་གྱི་ཆ་ལ། རང་ཡང་སྔགས་དང་ཟླ་བ་ལ། ཟླ་བ་ཡང་སྔགས་ལ། དེ་བཾ་ལ། དེ་ཐིག་ལེ། དེ་ནཱ་ད་དཀར་དམར་དུ་གྱུར་ཏེ་ཆུ་ལ་རླབས་ཐིམ་པ་
ལྟར་ཅི་ཡང་མི་དམིགས་པར་གྱུར་པར་བསམས་ལ། དེའི་ངང་ལ་ཤེས་པ་གློད། དེ་ལ་ཇི་ཙམ་གནས་ཚད་དུ་བཞག་གོ །ཞི་གནས་ཆེ་ན་ལྷར་ལྡང༌། གསལ་བ་དང་བདེ་བ་ཤས་ཆེ་ན་སྟོང་པའི་ངང་ལ་བཞག དེ་ནས་ལྡང་བའི་
ཚེ་རྗེ་བཙུན་མ་རྒྱན་ཕྱག་མཚན་མེད་པའི་སྐུར་ལྡང་ངོ་། །དེ་ནས་དམར་བ་ནི་སེམས་ཅན་ལ་རྗེས་སུ་ཆགས་པའོ། །ཞེས་སོགས་གོང་གི་དག་བྱ་དག་བྱེད་རྣམས་དྲན་པར་བྱས་ཀྱང་རུང༌། མ་བྱས་ཀྱང་སྐྱོན་མེད་དོ། །བཅུ་གཅིག་པ་
སྤྱོད་ལམ་གྱི་རྣལ་འབྱོར་ནི། གཞུང་དུ། ལས་དང་པོ་པའི་བསྒོམ་པ་མདོར་བསྡུས་པ་ཞེས་པས་བསྟན་ཏེ། འདི་ལ་སྤྱོད་ལམ་དངོས་དང༌། ཐུན་མཚམས་ཚོགས་བསགས། གཏོར་མ་དང༌། ཁ་ཟས་ཀྱི་རྣལ་འབྱོར་དང་
བཞི། ཞར་ལ་མར་མེའི་སྦྱིན་སྲེག་དང་ལྔ་ལས། དེའི་དང་པོ་སྤྱོད་ལམ་དངོས་ནི། ས་ཆེན་གྱིས། རང་དང་སྣང་བ་ཐམས་ཅང་རྡོ་རྗེ་རྣལ་འབྱོར་མའི་སྐུར་ངམིགས་ལྷ་ལ་ལྷས་མཆོང་པར་བསམ་པ་སྐུའི་དགའ་བ། དེ་ཡང་སྒྱུ་མ་
146

སོ་བརྒྱད་
আ །ལྟ་བུའི་སྐུ་དང༌། བསམ་གྱིས་མི་ཁྱབ་པའི་ངང་ལས་མ་གཡོས་པར་བྱ་བ་ཐུགས་ཀྱི་དགའ་བ། སྒྲ་ཅི་གྲགས་པ་ཐམས་ཅད་ངག་གི་བཟླས་པ་གསུང་གི་དགའ་བ་སྟེ། ཞེས་གསུངས་པ་ལྟར་རོ། །སྦྱང་
གཞི་སྣང་གྲགས་རིགས་གསུམ་ཐམས་ཅད་སྦྱོང་བྱེད་དགའ་བ་གསུམ་པོ་དེར་བསྒྱུར་ཏེ། དེའི་ངང་ལས་མ་གཡོས་པར་གནས་པ་ཤིན་ཏུ་གལ་ཆེའོ། །སིནྡྷ་རའི་བརྟེན་པའི་མཁའ་སྤྱོད་བསྒྲུབ་ཚུལ་ཀྱང་གོང་མའི་ཡི་གེ་ལྟར་བྱའོ། །
གཉིས་པ་ཐུན་མཚམས་སུ་ཚོགས་གསོག་པ་ལ། ཕྱི་མཆོད་ཀྱི་རྣལ་འབྱོར། ྋཚོགས་མཆོད། ཚེས་བཅུའི་མཆོད་པའི་རྣལ་འབྱོར་གསུམ། དང་པོ་བདག་བསྐྱེད་སྔོན་དུ་སོང་བའི་མདུན་བསྐྱེད་སྒྲུབ་པ། དེ་ལ་མཆོད་བསྟོད་
འབུལ། གྲུབ་ན་བུམ་པ་བསྒྲུབས་ཏེ་བྱིན་རླབས་བདག་འཇུག་ཀྱང་བླངས། དེ་དག་གི་ཆོ་ག་རྒྱས་འབྲིང་བསྡུས་གསུམ་གོང་མའི་ཡིག་ཆ་ལ་བརྟགས་ལ་ཤེས་པར་བྱའོ། །གཉིས་པ་ཚོགས་མཆོད་ནི། སྔར་གྱི་སྟེང་དུ་ཚོགས་
བཤམས་ལ་དབུལ་བའོ། །གསུམ་པ་ནི། དུས་ཀྱི་ཁྱད་པར་ཚོགས་གསོག་པར་འདོད་ན་ཡར་ངོ་དང༌། སྒྲིབ་པ་སྦྱང་ན་མར་ངོའི་ཚེས་བཅུ་ལ་གྲུབ་ན་སྔར་ལྟར་ཚོགས་མཆོད་དམ། ཕྱི་མཆོད་ཙམ་བྱ། མ་གྲུབ་ན་གྲོང་པའི་ཆོས་
ཀྱིས་མ་གོས་པའི་བུ་མོ་གསུམ་མམ་ལྔ་ལ་སོགས་ལ་སྟོན་མོ་བྱ། དེའང་མ་གྲུབ་ན་ཨོཾ་གསུམ་མ་ལ་བརྒྱ་རྩ་སོགས་སྔར་གྱི་གྲངས་ལས་ལྷག་པ་བཟླས་པ་ཙམ་གྱིས་ཀྱང་བྱའོ། །གསུམ་པ་གཏོར་མ་ནི། སྔགས་ཕྲེང་ལ་ཨ་ཀཱ་རོ་
147

མཁའ་སྤྱོད་ཆོས་སྐོར་
བཏགས་ལ་ཕུལ། བཞི་པ་ཁ་ཟས་ཀྱི་རྣལ་འབྱོར་ནི། ཁ་ཟས་ལ་མཐེབ་སྲིན་གྱིས་རེག་ཅིང་། འབྲུ་གསུམ་གྱིས་བྱིན་གྱིས་བརླབས། དེ་ནས་སྙིང་གའི་བཾ་དེ་རྣལ་འབྱོར་མར་དམིགས་ལ། དེ་མཆོད་པའི་བསམ་པས་གཡོན་གྱི་
ཀུན་སྤྱོད་ཀྱིས་ཟའོ། །ལྔ་པ་ནི། སྦྱིན་སྲེག་རྒྱས་བསྡུས་ལ་ཡི་གེ་ལོགས་སུ་སྣང་བ་ལྟར་ཤེས་པར་བྱའོ། །དེས་ན་རྣལ་འབྱོར་པ་བསོད་ནམས་རབ་ལ་བསྒོམ་བཟླས་ཙམ་གྱིས་ལུས་མ་སྤངས་པར་མཁའ་སྤྱོད་འགྲུབ། འབྲིང་གིས་
སིནྡྷུ་ར་ལ་བརྟེན་ནས་འགྲུབ། ཐ་མས་འཆི་བའི་རྣལ་འབྱོར་ལ་བརྟེན་ནས་འགྲུབ། ཤིན་ཏུ་ཐ་མས་གཞི་དམ་ཚིག་ལ་གནས་ནས། ལམ་རྣལ་འབྱོར་བཅུ་གཅིག་ཉམས་སུ་བླངས་ཀྱང༌། བརྩོན་པ་དང་སྐལ་བ་ཞན་པས། བར་དོ་
ཚུན་ལ་མཆོག་མ་གྲུབ་ན། སྨོན་ལམ་གྱི་མཚམས་སྦྱར་ཏེ། སྐྱེ་བ་བརྒྱུད་ནས་ཕྱག་རྒྱ་ཆེན་པོའི་དངོས་གྲུབ་འགྲུབ་པའོ། །དེ་དག་གི་ཡན་ལག་ཏུ་འདོད་དོན་བསྒྲུབ་པའི་ཕྱིར་པྲ་སེན་དབབ་པ། ཟས་གོས་ཀྱི་རྩོལ་བ་མི་དགོས་པའི་
ཕྱིར་སྨན་ཆེན་གྱི་བཅུད་ལེན། ཐུན་མོང་གི་དངོས་གྲུབ་བསྒྲུབ་པའི་ཕྱིར་གནོད་སྦྱིན་མོ་དབང་དུ་བྱ་བ། པདྨ་ཏིའི་སྒྲུབ་པ་ཁོལ་པོའི་སྒྲུབ་པ་སོགས་ཀྱང་རང་གི་མོས་པ་དང་བསྟུན་ནས་ཉམས་སུ་བླངས་པས། དངོས་གྲུབ་ཆེན་པོའི་
ཡང་རྒྱུར་འགྲོ་བའོ། །གསུམ་པ་འབྲས་བུ་ནི། གནས་སྐབས་སུ་ཞི་སོགས་དམན་པའི་དངོས་གྲུབ་མཐའ་དག་དང༌། འབྲིང་གྲུབ་པཽ་ཆེན་པོ་བརྒྱད། རྫུ་འཕྲུལ་གྱིས་ནམ་མཁའ་ལ་རྒྱུ་ཞིང་སྤྱོད་ཡུལ་དུ་བྱེད། ལུས་མཛེས་ཤིང་ལོ་
148

སོ་དགུ་བྱོན།
།བཅུ་དྲུག་ལོན་པའི་ཆ་ལུགས་ཅན། ཚེ་ཉི་ཟླ་དང་མཉམ་པ། ཅི་བསམ་པའི་ལོངས་སྤྱོད་ནམ་མཁའ་ལས་འབྱུང་བ། རྫུ་འཕྲུལ་གྱི་སྟོབས་ཀྱིས་སངས་རྒྱས་ཀྱི་ཞིང་ནས་སངས་རྒྱས་ཀྱི་ཞིང་དུ་འགྲོ་ཞིང་
སྤྲུལ་སྐུ་ལས་ཆོས་ཉན་པ། དཔའ་བོ་མཁའ་འགྲོ་རྣམས་དང་སྐལ་པ་མཉམ་པར་སྤྱོད་ཅིང༌། རྟེན་དེ་ཉིད་ལ་འཚང་རྒྱ་བར་ངེས་པ་དང༌། རིག་པ་འཛིན་པ་དང་འཁོར་ལོས་བསྒྱུར་བ་སྡེ་གསུམ་དང༌། མཐར་ཐུག་གི་འབྲས་བུ་སྐུ་
གཻསུམ་ཡན་ལག་བདུན་དང་ལྡན་པའི་སངས་རྒྱས་ཀྱི་གོ་འཕང་ཐོབ་པར་འགྱུར་བ་ཡིན་ནོ། །འདིར་འབད་ཀེ་ལ་ཤ་ཡི་རི་བོ་ལྟར། །རྣམ་དཀར་དགེ་ཚོགས་ཇི་སྙེད་མཆིས་པ་དང༌། །བདག་གཞན་དུས་གསུམ་དགེ་བ་མ་ལུས་
པ། །གཅིག་བསྡོམས་སངས་རྒྱས་ཐོབ་པའི་རྒྱུར་བསྔོའོ། །ཞེས་པ་འདི་ནི་དཔལ་གསང་ཕུ་ནིའུ་ཐོག་དང༌། རྩེ་གདོང་གི་ཆེན་པོ་མཛེས་པར་བྱེད་པའི་རྒྱན་མཆོག་ལུང་དང་རིགས་པ་སྨྲ་བའི་དབང་ཕྱུག་དམ་པ་གང་གིས་ཉེ་བར་
རིང་པ་གངས་རིས་བསོར་བའི་ལོ
བསྐུལ་བ་ལ་བརྟེན་ནས་གྲུབ་པའི་དབང་ཕྱུག་ནག་པོ་སྤྱོད་པ་གངས་རིས་བསྐོར་བའི་ལྗོངས་འདིར་སྐུའི་སྣང་བ་ཡོངས་སུ་བཀོད་པ་འཇམ་མགོན་གྲུབ་པའི་དབང་པོ་དཔལ་ལྡན་ཀུན་དགའ་གྲོལ་མཆོག་བློ་གསལ་རྒྱ་མཚོའི་སྡེའི་ཞབས་
ཀྱི་པདྨོ་ལ་ཡན་ལག་མཆོག་གིས་རེག་ཅིང་། གསུང་གི་བདུད་རྩིས་བློ་གྲོས་ཀྱི་ལུས་སྟོབས་རྒྱས་པ་ངག་གི་དབང་ཕྱུག་ཉི་ཟླ་བཟང་པོ་ཕྱོགས་ལས་རྣམ་པར་རྒྱལ་བ་འཆི་བ་མེད་པའི་སྡེ་ཞེས་བྱ་བས། སུམ་ཅུ་རྩ་གསུམ་གྱི་ལྷ་རྣམས་
149

---
མཁའ་སྤྱོད་ཆོས་སྐོར་
ཀྱི་དགའ་བའི་ཚལ